LidanRubinov/Halacha-QA huggingface dataset:
שאלה: התחייבות בשני ימי הפורים לתושב אזור המרכז: לכבוד הרב, אני תושב המרכז רציתי לשאול האם ישנה אפשרות שאוכל להתחייב גם בפורים דפרזים וגם דמוקפים
תשובה: לשואל, אפשרות זו קיימת אך שנויה במחלוקת. לפי שיטת רש"י, הנמצא בעלות השחר של יום י"ד בפרזים חייב בפורים, והנמצא בעלות השחר של יום ט"ו במוקפין חייב בפורים, וכך ניתן להתחייב בשני הימים, אם במהלך יום י"ד או ליל ט"ו תיסע לירושלים ותשהה בה בעלות השחר של ט"ו. לפי שיטת הרא"ש, הנוכחות ביום י"ד קובעת את דינך גם לט"ו, ואי אפשר להתחייב בשני הימים (פרט למי שנמצא בערים שדינם מסופק, כמו חברון). ההכרעה המקובלת היא כשיטת רש"י (ביאור הלכה סימן תרפח סעיף ה ד"ה בן עיר), ובכל זאת עדיף מחמת הספק שמי שעושה כך לא יברך על קריאת המגילה בירושלים ולא יוציא אחרים ידי חובה ('פסקי תשובות' סימן תרפח הערה 100).
שאלה: עיתונים שחבר שלי מביא לי מהצבא: כששרתתי בצבא הייתי אוהב לקרוא את עיתון "ממון" ביום ראשון, יש שם חלק שמדבר על "מחשבים" שאני אוהב לקרוא אותו וגם את עיתון "זמנים בריאים". העיתונים היו מגיעים לבסיס בו שרתתי וניתנים לחיילים בחינם. רוב החיילים לא היו מראים עיניין מהעיתונים, ולא היה חוסר בעיתונים אלו. לאחר שהשתחררתי הייתי מבקש מחבר שלי שעדיין משרת באותו בסיס שישמור לי את העיתון כל יום ראשון, והוא היה מביא לי אותם בסופי שבוע. יש לציין שהעיתון עולה כסף אם אני קונה אותו מחנות רגילה. שאלתי היא, האם יש איסור בכך שהוא מביא לי את העיתון? כי הרי מותר לו לקחת אותו בשבילו, והרי לא חסרים שם עיתונים, זה אומר שבכל מקרה העיתונים יזרקו לפח. ואם הוא לא יביא לי אני בכל מקרה לא יקנה, וגם כשהוא לא היה בבסיס בתקופת השמירות והוא לא יכל לשמור לי אז לא קניתי את העיתון. במידה וזה אסור, איך אני יכול לכפר על העיתונים שהוא כבר הביא לי וקראתי אותם?
תשובה: הצבא חושש מהוצאת דברים מהרשות הצבאית אך עיתון שלאחר מספר ימים לכל היותר נזרק לאשפה אפשר לקחת. אך חשוב להקפיד שיינתן אפשרות לחיילים לקוראם ולא לקחת מיד בהגעת העתון.
שאלה: זכר לחורבן בבניה קלה: האם שבונים בית מבנייה קלה לא חייבים להשאיר אמה על אמה כי זה בית ארעי? ומה הדין לגבי בניית בית במאחז שסביר להניח שלא יחזיק מעמד הרבה זמן כי יש חשש שיהרסו אותו? השאלה נשאלה בהמשך לשאלה "זכר לחורבן"
תשובה: החיוב הוא לא לסייד אמה על אמה (48 48 ס"מ). כאשר הבניה ללא סיוד פטורים מדין זכר לחורבן (פסק"ת תקס,ה). אפשר להחמיר ולהניח תמונה של הכותל המערבי או בית המקדש כנגד הפתח.
שאלה: שאל בצבע לבן: רציתי לדעת אם שאל (שנשים לובשות מעל הבגדים) בצבע לבן, צנוע בדיוק כמו שאל בצבע שחור או כהה.
תשובה: אין הבדל.
שאלה: תחפושות בצניעות בפורים: הרב. אני בת 17, דתיה. ורציתי לשאול האם מותר ללבוש אדום בפורים? אני לא לובשת אדום ביום יום בכלל. וזה לא משהו שקשה לי, אבל אני מקפידה על זה. בפורים הזה רציתי להתחפש לחיפושית. כמובן שכל התחפושת תהיה צנועה. אבל תחפושת של חיפושית כוללת הרבה אדום ושחור. ורציתי לדעת האם זה ר להתחפש למשהו כזה? כי זה רק יום אחד וגם ככה כולם מחופשים ואני לא אהיה יוצאת דופן בכלל. חשוב לי לצין שאני גרה בחולון, ופה בפורים אנשים מחופשים במשך כמה ימים סביב פורים בתחפושות מאד צבעוניות.
תשובה: דווקא בפורים יש ללכת בעקבות אסתר שהשתדלה להיות צנועה. המהר"ל באור חדש מרחיב על כך את הדבור, זה היה קוטב העימות בין תרבות יעקב לתרבות עשיו. אדום המושך תשומת לב הוא לא צנוע, וכן כל צבע זוהר. פורים כשר ושמח
שאלה: תורה שבעל פה ותורה שבכתב: רציתי לשאול למה ה נתן לנו גם את התורה שבעל פה וגם את התורה שבכתב,הרי ה יכל פשוט להביא לנו את התורה שבכתב עם כל ההלכות? ושאלה שנייה זה האם חכמים יכולים לשנות הלכות או להוסיף הלכות לפי הדור?ומאיכן לומדים זאת? ו
תשובה: מהותה של תורה שבעל פה שהיא בעל פה. המניעה מכתיבת תורה שבעל פה נידונה במקומות רבים וסיבות רבות נאמרו לה. יש שאמרו שזה כדי שהתורה לא תהיה גלויה לגויים והברית המיוחדת של נתינת התורה תשאר כברית שמיוחדת בין ישראל לבן הקב"ה. ויש שבארו, שמהותה של תורה שבעל פה שהיא לא כולה ניתנת על ידי ה' אלא נוצרת ומתהווה על ידי חכמי ישראל שהקב"ה מסכים למה שהם מחדשים בתורה. הקב"ה חפץ בשיתופם של חכמים בהופעת התורה. ויש בארו, שהתורה שבעל פה היא דינמית ומופיעה כפי מה שמשתנה במציאות שאי אפשר לכתוב את התורה שבעל פה לפני שהדברים התרחשו במציאות. התורה שבעל פה מגיבה למציאות המתחדשת ולכן אי אפשר לכותבה בתחילתה. וניתן עוד להסביר שיש כאן סדר מראש שהתורה תופיע בשתי צורות. בתורה שבכתב יש לה חשיבות מסוג אחד והתורה שבעל פה יש לה חשיבות מסוג אחר. לכל חלק בתורה מתאים שינתן בדרך שניתן.
שאלה: כשרות שתיה חמה בחוץ: הרב אני מקפיד בעקרון על כשרות מהדרין, אך בשעת הצורך שותה שתיה חמה בבתי קפה עם כשרות רגילה. א. האם במקל קינמון ששמים לפעמים במשקה יכולה להיות בעיה משמעותית של כשרות (בדומה לעלים)? ב. לגבי העלים עצמם - שמעתי שגם בהשגחה רגילה של רבנות הירקות עלים הם מפוקחים.ניתן לסמוך על זה או שזה עדיין לא ברמת המקומות המהדרין?
תשובה: ב"ה שלו-ם וברכה, גם בכשרות רגילה אמורים להשתמש בירקות עלים מפוקחים מחרקים אולם יש לשאול את המשגיח במה משתמשים. במקלות קינמון יש לפעמים חרקים בתוך המקלות יש לבדקם לפני השימוש. הרב חגי בר גיורא
שאלה: זכר לחורבן בדירה שכורה: גם על דירה שכורה חלה החובה להשאיר אמה על האמה ואם כן, מי חייב לעשות זאת, השוכר או בעה"ב? השאלה נשאלה בהמשך לשאלה "זכר לחורבן"
תשובה: החובה היא על בעל הבית. אך אם השוכר מסייד את הדירה צריך להשאיר אמה על אמה בלתי מסוידים.
שאלה: שיעורי נפח רביעית: בקשוני כמה מוצי"ם לשאול את הרב ליאור שאלה למעשה ממש. בספרו של הרב חיים בייניש כותב שמשקל ה"דרהם" הוא 2.95 גרם. ואז יוצא לקולא ששיעור רביעית זה 80 סמ"ק, ולא כנהוג בדר"כ שזה 87 סמ"ק. מה דעת הרב, האם סומכים על זה למעשה?
תשובה: אם הוא מביא את זה בשם הרמב"ם - אפשר לסמוך על כך.
שאלה: להיות גדול בתורה עובד: אני למדתי כ-8 שנים בעולם התורה, 3 מתוכם בישיבה חרדית ו-5 בישיבה גדולה ציונית. שאיפתי הגדולה והחלום שלי הוא להיות תלמיד חכם וגדול בתורה, אך אני בזמן האחרון התקשיתי ללמוד בישיבה (לחץ נפשי כבד) ואני נאלץ לצאת לעבוד. אני מתכוון ללמוד כ-3 שעות ביום, כי אני משוכנע שיותר מכך יהיה לי קשה וישבור אותי. אני מאוד מקנא ברבנים ותלמידי ישיבה מצליחים שיכולים ללמוד כל היום וממש לקיים "והגית בה יומם ולילה". האם אני פחות ערך בעיני ה על כך שאני לומד רק 3 שעות תורה? ברור שאני רואה את מרכז החיים שלי בתורה, אבל אני מתקשה ללמוד.
תשובה: אינך פחות בעיני ד' אם אתה עושה מה שביכולתך. אבל תוכל לזכות בכתר תורה ע"י שתתמוך בסתר בתלמיד חכם צנוע הלומד בהתמדה, ובזאת ייחשב כאילו למדת בעצמך כל היום.
שאלה: לימוד תורה לגויים: אני מעוניינת לכתוב ספר באנגלית על סיפורי התורה ולמכור אותו בחו"ל. סביר מאוד שיקנו אותו בעיקר גויים ולא רק יהודים, האם יש בכך איסור או פסול?
תשובה: אם ההפצה תהיה באזור של יהודים וייתכן שגם גויים יקנו, מותר.
שאלה: בליעה בכלים: הרב, רציתי לשאול שאלה בנושא בליעה בכלים, באם הערוך ניסוי כזה: שלב 1. אקח כמה סירים מאותה סדרה מאותה חברה, אבשל בסיר אחד מאכל חלבי בעל טעם חזק (למשל גבינה מיושנת חריפה) במשך כמה שעות טובות, בסיר שני אבשל בשר בעל טעם חזק (למשל בשר כבש שומני) במשך כמה שעות טובות ובשלישי לא אבשל כלום. שלב 2. לאחר כמה שעות טובות של בישול ארוקן את הסירים ואשטוף אותם במדיח כלים ביתי פשוט. שלב 3. ישר אחרי שהשטיפה מסתיימת אבשל בכל אחד מהסירים מאכל פרווה טפל שכל טעם מורגש בו (אורז או תפ"א למשל). שלב 4. אכנס כמה טבחים מומחים בטעמים מהשורה הראשונה (למשל את הזוכים האחרונים של תכנית מאסר-שף), ואתן להם לטעום מהמאכלים הפרווה ואבקש מהם לזהות איזה מהתבשילים היה בסיר החלבי איזה בבשרי ואיזה בסיר החדש. כדי לחזק את המוטיבציה שלהם אציע סכום כספי מכובד למי שיצליח לזהות. באם הטבחים לא יצליחו לזהות לפי הטעם, האם נוכל לפסוק שהבליעה באותם סירים ספציפית אינה משמעותית ולכן יהיה מותר להשתמש בסירים מהסדרה הספציפית הנ"ל ומהחברה הספציפית הנ"ל לחלבי ובשרי לסירוגין כאשר שוטפים אותם במדיח כלים הספציפי הנ"ל מהחברה הספציפית הנ"ל. במידה והתשובה תהיה לא, האם חומרה נוספת של שטיפה פעמיים במדיח המתנה של 24 שעות תספיק כדי להתיר לכתחילה להשתמש בהם לסירוגין לבשר וחלב?
תשובה: אין כיום טבחים שיכולים לחוש הבדלי טעם כה דקים ורגישים.
שאלה: נישואים אזרחיים לפני גיור: אם זה אפשרי אני זקוקה לתשובה בדחיפות עד יום שישי הקרוב. בן של חברה הכיר גויה והם מעוניינים להתחתן. התנאי שלו היה שהיא תעבור הליך גיור והיא הביעה את הסכמתה ואף החלה בלמידה. במשרד הפנים התנו את המשך התהליך בזה שהם ינשאו נישואים אזרחיים בכדי לקבל מעמד קבע ואז היא תוכל להמשיך בתהליך. הם החליטו לקיים זאת בארץ מגורי הוריה, לבן חשוב שגם הוריו יגיעו למעמד הזה. האב מסרב בכל תוקף, הוא טוען שזה נוגד את ההלכה. לבן כואב על החלטתו של אביו עד כדי מריבה ביניהם והם על סף משבר משפחתי דהיינו, הבן לא יגיע לבית הוריו, אימו כועסת על אביו והמצב לא טוב. חשוב לי להדגיש שהבן הוא זה חשוב לו להתחתן רק לאחר הגיור ועניין היהדות חשוב לו מאד. האם צודק האב? והאם יש דרך לגשר על הפערים ולמצוא דרך שהאב כן יוכל להיות במעמד האזרחי. ולא מדובר חלילה על כנסיה וכדומה. מראש
תשובה: משרד הפנים עוסק בפורומולות משפטיות גרידא. הוא לא זקוק לחתונה ממש אלא רק לרישום פורמאלי. לכן, אין לערוך חגיגה לרישום כזה ועל הזוג לחיות בנפרד עד הנישואין הכשרים כהלכה. לכן איני מבין מדוע הבן מעוניין כל כך בהשתתפות משפחתית בענין רישומי פורמאלי בלבד. כנראה שהבן מתייחס לנישואין האזרחיים כחתונה ממש. חתונה עם גויה! ולכן נוצרה הבעיה.
שאלה: אבלות בתוך השלושים לכלה ובפורים: אני אבלה על אבי טרם מלאו 30 ימים, מתחתנת בעז"ה עוד שבועיים. ברצוני לשאול מספר שאלות: האם יש היתר לאחיי לרקוד מעט בחתונה, אם הדבר עלול לצער אותי מאד? האם מותר לי להשתתף בסעודת פורים אצל ארוסי בביתו עם משפחתו? ובכלל האם מותר לי לשמוח ולהפגש עם חברים בפורים? להתחפש וכולי. האם מותר לי ללכת בתוך השלושים לחופה בלבד של חתונה של חברה? המשך עשיה פורייה.
תשובה: לשואלת, תנוחמי מן השמיים ותזכי להקים בית נאמן בשמחה! 1. מה שהותר לאחים כדי למנוע צער מהחתן והכלה הוא עצם ההשתתפות בחתונה, אבל לא ריקודים (גשר החיים עמ' קפו  ילקוט יוסף, אבלות, עמ' תקפה  מעולם ועד עולם פל"ג סמ"א). מסתבר שאם יש בחתונה קטעי נגינה של "מוזיקת נשמה" (קטעים שבהם האווירה רצינית יותר והקהל מלווה את החתן או הכלה ללא ריקוד קופצני) האחים יכולים להשתתף בשלב זה. 2. מותר להיות עם ארוסך בסעודה בבית משפחתו. בפורים יש לקיים את מצוות היום כרגיל, וכל מה שנצרך לקיומן דוחה את האבלות. סעודת פורים עם משפחה או חברים, הדעה המקובלת היא שאיננה נחשבת כ"בית משתה" האסור לאבלים, אם לא מביאים כלי נגינה, ובפרט משום שבפורים יש מצוות שמחה וגם האבל מצווה בה (ילקוט יוסף, קיצור שו"ע סי' תרצה סעיף יב  ודעה אחרת ב'מקראי קודש' לרב הררי, עמ' רנד, בשם הרב פיינשטיין). אפילו בתוך השלושים, אם יש סיבה מיוחדת להשתתף בסעודה במקום אחר דווקא - הדבר מותר (דברי סופרים, קיצור הלכות אבלות, עמ' תפ). בסעודת פורים יש עניין מיוחד של השתתפות עם המשפחה, כפי שפירש רש"י על הפסוק: "והימים האלה נזכרים ונעשים בכל דור ודור, משפחה ומשפחה" (אסתר ט, כח): "משפחה ומשפחה - מתאספין יחד ואוכלים ושותין יחד", ובזוג מאורס ברור שהשמחה היא בסעודתם המשותפת דווקא. 3. מותר לשמוח בפורים, אבל אין ללכת למסיבה, בפרט כשיש שם כלי נגינה. נראה לי לא ראוי שתתחפשי: זו לא מצווה, אפילו לא בגדר 'מנהג' מחייב (במאמר מוסגר: נראה שבנערות בוגרות ונשים יש בכך פעמים רבות חוסר צניעות). כללית, צריך לקיים את שמחת היום במידה סבירה, ללא התנהגות שנראית כהתעלמות מוחלטת מהאבלות. זה עלול גם להיות לא לטובתך מבחינת איך שאת נתפסת בעיני אחרים, ובפרט כלה שנמצאת אצל משפחת חתנה צריכה לקחת את זה בחשבון. 4. לגבי חתונת חברתך, נהוג שמותר לאבל להשתתף בחופה בלבד אם יש בכך צורך מיוחד.
שאלה: בושם בשבת: האם מותר לספרדי לרסס בושם על הצואר למרות שיש פסיק רישיה שמוליד ריחא בחולצה וכד בשבת?
תשובה: מסופקני בכך שזה פסיק רישה שיבשם את החולצה בכך. אם כך המצב יהיה אסור.
שאלה: שליח ציבור   כיבוד בביהכנ  ס של נשוי לגויה: האם אפשר לתת לאיש חשוב בקהילה - אך נשוי לגויה, להיות ש צ. כנ ל לעליה לתורה. כנ ל לקריאת הפטרה. כנ ל לכיבודים נוספים.
תשובה: לא ולא! הוא הוציא את עצמו מכלל ישראל.
שאלה: חישוב מחצית השקל כולל מע"מ: לרב אריאל אני מו"צ, ואני מחשב את סכום מחצית השקל לספרדים לפי גרם כסף. האם צריך להוסיף לסכום "מס ערך מוסף"? כי היום להשיג כסף מזוקק אני אצטרך לשלם גם עבור המע"מ.
תשובה: המס דומה לקלבון בימי המקדש והוא רק תוספת למחצית השקל ואינו מעיקר הדין. אין צורך לעשות זכר לקלבון.
שאלה: הנמכה דיגיטלית בשבת: אבל בטלוויזיה, וכן בהרבה מכשירים אלקטרוניים היום ההנמכה היא דיגיטלית, כלומר, אין שינוי מתח ע"י נגד משתנה (כמו בדימר), אלא פתיחה וסגירה של המון מעגלים קטנים. ודאי שהדבר הוא כך בטלוויזיה שהרי ההנמכה וההגבה היא ע"י שלט שנותן פקודה להנמיך. וגם אם ישנה אפשרות להנמיך ללא שלט - ההנמכה נעשית בצורה שהזכרתי לעיל. השאלה נשאלה בהמשך לשאלה "הנמכת עוצמת טלוויזיה בשבת"
תשובה: אכן אתה צודק, אסור להנמיך את הקול ע"י שלט אלא רק בצורה מכנית.
שאלה: בחירת שם לתינוקת: בעז"ה תיוולד לנו בת שניה בקרוב, ואנחנו מתלבטים בין 3 שמות: יעל, אביגיל, או שני. אשמח לשמוע האם השמות טובים ואם יש שם אחד מועדף.
תשובה: יעל ואביגיל מומלצים יותר, ובעיקר תקבלו עליכם לחנך אותה למצוות ומידות טובות.
שאלה: שקל שנפל למישהי באוטובוס: עליתי היום באוטובוס, ואחרי כמה תחנות עלתה מישהי אחרת. ואז הבחנתי שנפל לה או למישהו אחר שקל, והתחיל להתגלגל אחורה באוטובוס (ועבר גם את המושב שלי). האישה (או מי שנפל לו השקל) כנראה לא היה לה כוח ללכת לחפש את השקל באוטובוס והיא נשארה לשבת מקדימה. כשהסתכלתי אחורה ראיתי את השקל והתלבטתי אם להרים אותו ולהחזיר לה. בסופו של דבר לא קמתי להרים אותו, כי האוטובוס נסע תוך כדי, והעדפתי לא לעמוד כשהוא נוסע. והאישה שלדעתי נפל לה השקל כבר ירדה מהאוטובוס. וכשהגעתי לתחנה שבה אני צריך לרדת, ירדתי מהדלת האחורית והבחנתי בשקל, ולקחתי אותו. האם מותר לי לשמור את השקל? יש לציין שאני כמעט בטוח שהשקל הזה נפל לאישה הזו או שהוא נפל לנהג בזמן שהיא שילמה לו.
תשובה: אם האשה ראתה שנפל ולא רצתה לטרוח להרים הרי שנתייאשה מהמטבע והריהו הפקר. אמנם יפה להשיב לה בכל זאת, אך כנכתב בסיפור גם אתה לא היית טורח להרימו ורק בגלל שבדרך למטה הגיע המטבע לידך בקלות ואז כבר הייתי בדרכך למטה ודאי אתה יכול לקחת לעצמך. גם אם הינך מסופק אם נפל ממנה, מכל מקום אתה יכול לקחת את המטבע משום שאין בו סימן והבעלים התייאשו ממנו.
שאלה: כלי פלסטיק שנבלע בו איסור: במידה ויש חשש בכלי פלסטיק שנבלע בתוכו בשר או איסור (הוא לא נטבל בכלי חם, הוא פשוט היה גלוי בארון ששם יש חשש) מה עליי לעשות ע"מ לאכול באמצעותו (למשל, אני רוצה לאכול קורנפלקס עם חלב באמצעות כפית פלסטיק). מה עושים על מנת להשתמש בזה לחלב?
תשובה: ב"ה שלו-ם וברכה, אם האיסור לא היה חריף ולא היה חם, ואם היה נוזל הוא לא שהה בתוך הכלי 24 שעות, הכלי לא נאסר. וגם אם הוא נאסר אבל הוא נקי אפשר לאכול בתוכו קורנפלקס עם חלב קר. הרב חגי בר גיורא
שאלה: ריצה מעורבת במרתון: אני מעונין להשתתף בריצת מרתון. המרתון נערך בתל אביב. מיותר לציין שאין מה לבנות על הצניעות שם. השאלה היא, האם כאשר אני מעוניין לרוץ אך ורק בשביל עצמי ואני מרוכז בעצמי ולא בשום דבר מסביב האם זה מותר? הרצון לרוץ דווקא שם הוא מסיבה שהמרוץ מאפשר תנאי ריצה שאין במקום אחר.
תשובה: ראוי להימנע מכך.
שאלה: חריצים בין הבתים בתפילין של ראש: ראיתי הרבה דעות לגבי בתים של ראש ופרודם ורציני לדעת איך צריך להיות הפירוד בין בית לבית מעיקר הדין ומה מחמירים וכן מה דעת השולחן ערוך? עוד ראיתי מפעל של ייצור תפילין שהבתים ממש מופרדים ולקח דף והעביר בין בית לבית. וסבר שכך הוא הדין לכתחילה. לכן רצוני לדעת בהרחבה את הנושא. תבורכו
תשובה: לשואל, בהכנת בתי התפילין של ראש קיימים שני שיקולים מנוגדים: מצד אחד, צריך שארבעת הבתים יהיו ניכרים כארבעה בתים נפרדים ולא כבית אחד. מצד שני, התפילין צריכות להיות מרובעות, בדיוק רב ככל שאפשר, ולצורך זה רצוי שארבעת הבתים יהיו צמודים זה לזה, או אפילו מודבקים, כדי שלא יתרחקו זה מזה במשך הזמן. מכאן נגזרות דעות שונות, האם הדבקתם האחד לשני מחשיבה אותם כבית אחד, או אולי אפילו ללא הדבקה צריך שיהיה ביניהם רווח בולט ולא רק חריצים. בשולחן ערוך אורח חיים סימן לב סעיף לט נאמר שהתפילין צריכות להיות מרובעות במדויק (ועיין משנה ברורה ס"ק קעו, שחובה לדייק ככל שניתן), ומאידך בסעיף מ נאמר שצריך שיהיה חריץ ניכר בין הבתים. בביאור הלכה (ד"ה חריץ) הביא מחלוקת אחרונים בשאלה האם הדבקת הבתים פוסלת, וכתב שהמנהג ("במדינתנו") להדביק אותם ולהשאיר רק את החריצים בשולי התפילין, ומאידך כתב שעדיף שיהיה רק מעט דבק בשולי הבתים. להרחבה בעניין זה עיין 'הלכה ברורה' לרב דוד יוסף, חלק ב עמ' תכד-תכו ועמ' תלא-תלב. למעשה, היצרן יכול לבחור אחת מן השתיים: או הצמדה על ידי לחץ ללא דבק, אם יש ביכולתו לעשות זאת כך שההצמדה תחזיק מעמד  או להניח מעט דבק בתחתית הרווח שבין הבתים. אם הבתים מודבקים לגמרי זה לזה, והחריץ שרואים מבחוץ הוא רק שרטוט על הצבע - זה לכל הדעות אינו מועיל (ביאור הלכה, שם). החריץ הנראה מבחוץ צריך לשקף את ההבדל הממשי בין הבתים. לאדם הפשוט אין דרך לוודא זאת, ועליו לקנות את התפילין אצל יצרן מומחה וירא שמיים, ואם לא עשה כן כדאי שיבדקם כעת. יש מחמירים שיהיה רווח ברור בין הבתים, כפי שציינת, אבל מעיקר הדין אין צורך בזה, ומי שקונה תפילין כאלה צריך לוודא מדי פעם שהריבוע המדויק נשמר.
שאלה: רמאות בבגרות?: שליט"א אני תלמיד כיתה י"א ועומד לגשת לבחינות הבגרות במתמטיקה בקרוב, רציתי לשאול - ישנו סוג של מחשבון מתקדם שעוזר בבגרות מאוד (עושה חישובים מסובכים שאינם ניתנים במחשבונים רגילים). על פי החוק אסור להשתמש בו אך הבוחנים לא יודעים להבדיל בינו לבין מחשבון רגיל - כך שבפועל, אין אכיפה על החוק הזה. האם מותר להשתמש במחשבון הזה?
תשובה: אסור להשתמש.
שאלה: השם "תום" לבן: חשבתי על השם תום לבן ורציתי לדעת האם השם טוב מכיוון שפרט למשמעויות שלו אני שומעת התנגדויות כי אם כותבים את השם הפוך זה "מות". תום: 1. נאיביות, תמימות, יושר, טוהר. "הולך בתם, ילך בטח ומעקש דרכיו, יודע" משלי י ט. 2. סיום, גמר, סוף, קץ. 3. שלמות, חוסר פגם.
תשובה: כיון שהשם ידוע כשם של גויים (תום סוייר) שהוא קיצור משמות של שונאי ישראל- כדאי לחשוב על שם אחר בעל משמעות טובה וצליל ישראלי שאיננו שייך לגויים.
שאלה: לתת מעשר בימינו: קראתי בתורה שיש כמה סוגי מעשרים: 1) מעשר ראשון שניתן ללויים, ולפי הבנתי אין בו שימוש כיום. 2) מעשר עני שניתן בשנה השלישית והשישית. לאחר שקראתי על מעשר עני, בדקתי כמה הרווחתי השנה (לאחר מיסים), חילקתי ב-10 ותרמתי. לאחר מכן אמרו לי שזהו סכום גבוה מדי והגזמתי. להבנתי לא טעיתי, אך אשמח לקבל הסבר. מראש
תשובה: וברכת ד' כל המעשרות ניתנים רק מגידולים חקלאיים, ולא שייכים לכספים. 1. בחקלאות נותנים מעשר ראשון ללוי. המעשר ראשון הוא חולין והלוי יכול לעשות בו כל מה שהוא רוצה. 2. נותנים מעשר עני לעני. החישוב החקלאי הוא הוא מסובך, כאשר השאלה מאיזה עלות נותנים. באופן עקרוני גם מעשר ראשון וגם מעשר עני נותנים מהיבול לפי שער הזול" ועל כן יש לעשות חשבון, לפי תחשיבים שלנו כולל נסיעה לשטח ואריזה וכדו' ערך הפרי הוא כ 2  משוויו, שאר המרכיבים הם משתנים. על כן לגבי מעשר עני אנו מחשיבים לחקלאים כ 2. ברור שלאדם פרטי שויי המעשר עני הוא גבוה יותר מחקלאי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אם פונדקאית על פי היהדות: ברצוני לדעת מה ההלכה פוסקת לגבי אם פונדקאית? אם זה אסור? מה ההשלכות?
תשובה: זאת שאלה גדולה ומורכבת ולא ניתן לתת תשובה דרך האי מייל, יש בזה דיעות רבות, יש אוסרים, ויש מתירים, יש אומרים שהפונדקאית היא האמא ולכן צריך פונדקאית יהודיה שהיא לא נשואה ויש אומרים שבעלת הביצית היא האמא. לכן בשאלה מעשית יש לפנות לרב או למכון פוע"ה 02-6515050.
שאלה: קשה לי מאוד: כבוד הרב קשה לי מאוד אני מתייסרת לראות ולשמוע על משפחות שאין להם כסף לאוכל לשבת או לחג, כאשר לי ולמשפחתי יש כל כך שפע לאל. איך אוכל להשאיר את המצב כך? אני יודעת שמצוות המעשר הצדקה היא עליו אבל אני גם יודעת שחס וחלילה הכסף יכול לצאת בדרכים לא טובות כגון מחלות תרופות טיפולים לא עלינו ועדיף שהכסף יצא כצדקה ויוסיף ברכה לאלו שחסר להם באמת. ה שולח שפע כדי שנוכל להעביר אותו הלאה איך אני אסביר לו את כל זה בשפה שגברים מבינים? הרי זה כל כך רוחני והוא כל כך לא. לפעמים אני אומרת שהייסורים האלו שאני כל כך רוצה לתרום ובעלי כל כך לא מסכים, הייסורים האלו די בהם שהם מכפרים לי על העוונות. אבל באמת יש ילדים שאין להם אוכל בבית. מה יכול להרגיע את נפשי? השאלה נשאלה בהמשך לשאלה אישית
תשובה: אם את עובדת, תפרישי את מעשר מרווחייך.
שאלה: שבעה שחל במהלך פורים השנה: חמי נקבר בתאריך 18.2.2013 בשעה 16:30 לערך והמשפחה הגיעה הביתה בשעה 17:30 לערך. 1.ממתי נספרים ימי השבעה? 2.מתי קמים מהשבעה? 3.מתי מבצעים את האזכרה?
תשובה: תנוחמו מן השמים. השבעה התחילה ביום שני ותסתיים ביום ראשון בבוקר לאחר התפילה.
שאלה: קשה לי לשמור נגיעה מבנים: אני מנסה להקפיד על כל המצוות אבל פשוט לא יכולה לשמור נגיעה זה נורא? אני ממש לא יכולה להפסיק ניסיתי זה לא עוזר. אני בת 13 דתיה.
תשובה: בשאלתך אינך מפרטת ממה נובע הקושי, האם הקושי הינו בעיקר משום שכולם בחברה רגילים שלא להקפיד על נושא זה או שיש לך קושי להתחבר לאיסור זה, שנראה לך איסור קיצוני ש"גונב" את זרם החיים הטבעי. לכל קושי צריך לתת מענה שונה. בכל אופן, גם אם את לא מצליחה בצורה טוטאלית להקפיד אל תתייאשי מלעשות מה שאת יכולה. כך יסד הרמב"ם באיגרתו "אגרת השמד", שאף אם אדם נכשל בדברים חמורים לא יזלזל בדברים אחרים אפילו שהם קלים יותר משום שכל הקפדה יש לה את הערך כעומדת בפני עצמה. כך הדריך הרמב"ם את היהודים האנוסים, שגם אם יש דברים או זמנים שהם אנוסים ועושים עבירות רבות אין זה פוטר אותם מלקיים מה שהם יכולים לקיים.
שאלה: בעלי תרם ללא הסכמתי: בעלי תרם סכום כסף גדול מאוד בצ'ק לאחר התנגדותי בלי ידיעתי, אנו מנהלים את כספינו במשותף. האם מותר לבטל את השק או לפחות לבטל ולתת את אותו הסכום לצדקה למטרה אחרת?
תשובה: בית הוא מעל לכל. לכתשתגיעו להסכמה ביניכם על האפשרויות שונות המוסכמות עליכם, נצטרך להעדיף את ההצעה הטובה ביותר מבחינה הלכתית.
שאלה: "תוקף" יארצייט: מהם המקורות לקיום האזכרה ו או אמירת הקדיש ביום האזכרה? האם ישנם מקורות עוסקים גם במשך הזמן שצריך לקיים את מנהגי יום האזכרה?
תשובה: יש לכך מקור בתשב"ץ סימן תכה, שכתב: "ומתענה בכל שנה יום שמת בו אביו ואמו. ואומר קדיש לאמו", וכן הביא הב"י בהלכות אבלות יו"ד סי' שעו בשם הכל בו שהביא דברי התשב"ץ. והרמ"א הביא בסי' תב סע' יב את דברי הכל בו לגבי תענית. הטעם לכך הוא שזהו יום דין לנפטר, ולפיכך נוהגים לעשות בו אזכרה וללמוד לעילוי נשמתו ולכן לתת צדקה בעבורו, ובכך מעלים את נשמתו לדרגה גבוהה יותר בגן עדן.
שאלה: הסיבה לכשרות ולחול המועד: מהי הסיבה שאסור לאכול חלב ובשר ביחד? מה הסיבה שאסור לכתוב בחול המועד?
תשובה: א. איסור בשר וחלב מפורש בתורה "לא תבשל גדי בחלב אימו" והוא מהדינים שאין לנו היכולת להשיג את טעמם. מצוות הנקראים חוקים כמו דיני פרה אדומה וכד'. עם זאת ח בחוכמתם הטעימו מעט את המצווה ונתנו פרשנויות וטעמים שונים לאיסור אולם הסברים אלו רק באו קצת לבאר המצווה ולא שדווקא הסברים אלו הם טעמי המצווה המדוייקים. להלן כמה באורים מח : רשב"ם: וגנאי הוא לאדם ובליעה ורעבתנות לאכול חלב האם עם הבנים, ודוגמה זו באותו ואת בנו ושלוח הקן, ללמדך דרך תרבות (רחמנות) ציווה הכתוב. ולפי שברגל היו אוכלים בהמות רבות הזהיר בפרשת רגלים שלא לבשל גדי בחלב אמו, וה"ה לכל בשר בחלב כמו שפרשו רבותינו בשחיטת חולין, עכ"ל. ראב"ע: פירושו לשמות כ"ג י"ט ואין לנו צורך לבקש מה טעם איסורו, כי נעלם מעיני הנבונים. אולי היה כי אכזריות לב הוא לבשל הגדי עם חלב אמו, כדרך ושור ושה אותו ואת בנו לא תשחטו, גם לא תקח האם על הבנים וכו'. רמב"ם: מורה הנבוכים חלק שלישי פרק מח ואמנם איסור בשר בחלב עם היותו מזון עב מאד בלא ספק ומוליד מלוי רב, אין רחוק אצלי שיש בו ריח עבודה זרה, אולי כך היו עושין בעבודה מעבודתיה או בחג מחגיהם, וממה שמחזק זה אצלי זכר התורה אותו שני פעמים, תחלת מה שצותה עליו עם מצות החג שלש פעמים בשנה יראה כל זכורך, כאלו אמר בעת חגיכם ובואכם לפני לא תבשל מה שתבשל שם על דרך פלוני כמו שהיו הם עושים, זהו הטעם החזק אצלי בענין. ב. חול המועד הם ימים ממוצעים בין ימי חול לשבתות וימים טובים לכן חלק מהמלאכות אסורות בהם וחלק מותרות.  נחלקו הראשונים האם איסור מלאכה בחול המועד הוא מהתורה או מדברי חכמים  כתיבה היא נאחת המלאכות האסורות ועיקר הכתיבה האסורה היא "כתיבת אומן" כמו סופר סת"ם הכותב ספרי תורה אולם כתיבה שלנו, רגילה, נחשבת למלאכת הדיוט שאם היא נעשית לצורך המועד כגון רשימת מכולת היא מותרת. ויש בזה עוד פרטי דינים. העיקר לזכור שימי חול המועד הם ימים המיועדים לעבודת ה' לחיזוק לימוד התורה והערבות ההדדית, האהבה והחסד בין אדם לאשתו, משפחתו וחבירו.
שאלה: כשרות וודקה נקיה לספרדים: האם כשרות של וודקה היא לאשכנזים בלבד או שגם ספרדים הנוהגים כמרן ומקפידים לא לצרוך בישול גויים - יכולים להשתמש ללא חשש? מראש,
תשובה: ב"ה שלו-ם וברכה בישול ישראל נצרך כאשר מתקימים כל התנאים הבאים: א) בדבר חשוב שעולה על שולחן מלכים ב) במאכל שאינו נאכל חי ג) כאשר ברוב המאכל מתקיימים התנאים הקודמים לכן במשקאות רוב המשקה הוא מים ששותים אותו בלי בישול והעיקר הוא המים הרי מברכים על משקה:"שהכל". לכן הרבה פוסקים מתירים לשתות משקאות למרות שבישלו אותם גויים. אולם ברור שיש לוודא כשרות המשקה. יש לציין שהאר"י אסר לשתות קפה של גויים והרדב"ז אסר לשתות רק במסיבה של גויים לעומתם הבן איש חי(חוקת ט"ז) כתב שבבגדד נהגו לשתות קפה אף בבית קפה של הגויים. לכן המקל יש לו על מי לסמוך והמחמיר יחמיר רק לעצמו. הרב חגי בר גיורא
שאלה: ציור אמנותי של חלום יעקב: אני עוסק בציור. אדם דתי הזמין ציור בנושא חלום יעקב שילם מקדמה והתחלתי לעבוד. הציור הוא ריאליסטי התחלתי לצייר ערפל ואש על הסולם. האם זה כשר? אין לערפל הנ ל דמות מוגדרת, האם מותר לסיים את הציור?
תשובה: הערפל והאש אינם בעיה. הבעיה היא המלאכים.
שאלה: ייחוד אח, אחות וחבר של האח: לכבוד הרב. רציתי לשאול: 1. האם יש ייחוד כאשר אני נמצאת בבית וגם אח שלי וחבר שלו? 2. האם יש ייחוד כאשר אני וחברה שלי בבית וגם אח שלי? אם אפשר שהרב יענה לפי פוסקי עדות המזרח (אם יש חילוקים בעניין הזה)
תשובה: אין איסור יחוד בשני מקרים. (צי"א פיד') (הלכות ייחוד הם מינימום, אך כאשר יש חשש לקירוב הדעת טוב שהאדם יחמיר על עצמו)
שאלה: שבעה שחל במהלך פורים : בהמשך לנ"ל: 1.מתי מבצעים את האזכרה? 2.מתי עולים לבית העלמין? 3.האם לנשים מותר להסתפר לסדר שיער וכו? 4.האם מותר לקנות למכור דירה במהלך השלושים שנה? השאלה נשאלה בהמשך לשאלה "שבעה שחל במהלך פורים השנה"
תשובה: רציתי להרחיב מעבר לשאלתך ונמנעתי אך כעת ארחיב מעט. סעודה של סוף שבעה - עושים הערב יום חמישי. (מספיק ברכות) האבלים לבדם עולים לקבר אומרים את מזמורי התהילים השכבה (גשה"ח כג,ט) בפורים נשארים עם בגדי שבת (ולא עם בגדים קרועים) ונוהגים רק אבלות בצינעה בין איש לאשתו ולא יושבים על הארץ ונשארים עם נעלים. משלוח מנות - האבל שולח למישהו אחד ואין שולחים לו כי נחשב לאמירת (אשת האבל שולחת ושולחים לה כרגיל) האבל חייב בכול מצוות החג - קריאת מגילה, מתנות לאביונים וסעודת פורים. ואם אי אפשר לקרוא בבית ילכו לקרוא מגילה בבית הכנסת. השלושים חל בחודש ניסן - גם לאלה שאינם עולים בחודש ניסן לבית העלמין (ספרדים ) בשנה הראשונה עולים. מהשמים תנוחמו
שאלה: ברכה גם למי שלא מברך בשולחן: לרב. לא הבנתי האם מי שמברך בקןל על מזון מוציא גם את השני? השאלה נשאלה בהמשך לשאלה "ברכה בשביל אדם אחר"
תשובה: נכון, מי שמברך על המזון מוציא אחרים ידי חובת ברכה
שאלה: אוכל במגירה מתחת למיטה: יש לי מיטה, ומתחתיה 2 מגירות, באחת מן המגירות שמתי שקית צ יפס-סגורה, בקבוק מיץ-סגור, ושקית פופקורן שעדיין לא הוכן הכל סגור ולא נפתח. וישנתי במיטה, האם מותר לי לאכול את הדברים שלעיל? האם חלה רוח רעה גם על דברים סגורים שלא נפתחו, אשר מצויים במגירה?
תשובה: בדיעבד יש מקום להתיר את המאכלים